Pozvali majstora iz Austrije da dođe po auto jer je bilo jeftinije

Austrijanac Thomas Majer, koji je s obitelji zapeo u Šibeniku jer mu se pokvario auto, u pomoć je pozvao svog mehaničara iz Austrije. On je odmah krenuo na put dug 770 kilometara...

<p>Obitelji Majer iz austrijskog Esternberga na povratku s izleta u Šibeniku pokvario se automobil. Nadležne su ga službe odvezle na popravak, a kada im je stigla <strong>ponuda lokalnog automehaničara za popravak</strong>, obitelj se odlučila pozvati svog automehaničara iz Austrije, piše <strong><a href="http://croexpress.eu/vijest.php?vijest=12547">CroExpress</a>.</strong></p><p>Ponuda je bila preskupa pa je<strong> Thomas Majer</strong> odlučio nazvati <strong>Markusa Diebetsbergera</strong> u Austriju, a automehaničar se istog popodneva sa ženom zaputio u Hrvatsku, na <strong>putovanje dugo 770 kilometara</strong>. Oni su im na prikolici dovezli drugi automobil s kojim se obitelj sljedeći dan vratila u Austriju.</p><p>Koliko im je hrvatski automehaničar htio naplatiti za popravak nije poznato.</p><p>Na povratku kući doznali su da je još jedna obitelj iz njihova mjesta doživjela sličnu situaciju u blizini Zagreba. Također im se pokvario automobil, a po njih je iz Austrije došao vlasnik autoradionice.</p>